Τουρλού κολοκύθας και καρότου με πελτέ και φέτα
Τουρλού κολοκύθας και καρότου με πελτέ και φέτα , ένα διαφορετικό αλλά σούπερ γευστικό τουρλού!
600 γρ. (καθαρό βάρος) κολοκύθα, καθαρισμένη και κομμένη σε κυβάκια 3 - 4 εκ. *, 1 μεγάλο κρεμμύδι, σε ψιλά καρέ, 3 - 4 μέτρια καρότα, κατά προτίμηση βιολογικά, κομμένα σε φέτες, 1 κουτ. σούπας ντοματοπελτές, 250 γρ. φέτα της αρεσκείας μας, χοντροθρυμματισμένη, 1 κουτ. γλυκού κόλιανδρος ξερός, σε σκόνη, 1/2 κουτ. γλυκού ρίγανη ξερή, κοπανισμένη, 100 ml ελαιόλαδο, αλάτι, φρεσκοτριμμένο πιπέρι
Για το τουρλού κολοκύθας και καρότου με πελτέ και φέτα ξεκινάμε και σε μια φαρδιά και ρηχή κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι για περίπου 2 λεπτά, μέχρι να μαλακώσει λίγο. Προσθέτουμε τον πελτέ, τον κόλιανδρο και αλατοπίπερο και συνεχίζουμε το σοτάρισμα, ανακατεύοντας για άλλα 1 - 2 λεπτά. Βάζουμε την κολοκύθα και το καρότο και συνεχίζουμε το σοτάρισμα για άλλα 6 - 7 λεπτά, μέχρι να μαλακώσουν λίγο και να ροδίσουν. Ρίχνουμε τόσο νερό ώστε σχεδόν να καλύψει τα υλικά, ανακατεύουμε απαλά και χαμηλώνουμε τη φωτιά.Σκεπάζουμε την κατσαρόλα και σιγομαγειρεύουμε για περίπου 20 - 25 λεπτά, μέχρι να μαλακώσουν τα λαχανικά. Ξεσκεπάζουμε την κατσαρόλα, σκορπίζουμε τη φέτα και συνεχίζουμε το μαγείρεμα για περίπου άλλα 4 - 5 λεπτά, μέχρι να εξατμιστούν τα περισσότερα υγρά και να λιώσει ελαφρώς η φέτα. Αποσύρουμε από τη φωτιά, πασπαλίζουμε με τη ρίγανη και σερβίρουμε.Συνοδεύουμε με ψωμί και φρέσκια πράσινη σαλάτα.
Καρότα,Κολοκύθα,Φέτα